La data de 23 decembrie 2023, ora 09.30, Poliția Municipiului Giurgiu a fost sesizată prin S.N.U.A.U. 112, de către un bărbat, din municipiul Giurgiu, cu privire la faptul că i-ar fi fost sustras autoturismul parcat în fața locuinței.
În temeiul sesizării, la fața locului s-a deplasat echipa operativă, iar, din primele cercetări, a reieșit faptul că, în noaptea de 22 spre 23 decembrie 2023, persoane necunoscute ar fi sustras din fața locuinței apelantului, un autoturism. Prejudiciul creat este de 1.000 de euro.
Polițiștii au întocmit un dosar penal sub aspectul săvârșirii infracțiunii de furt calificat.
În urma cercetărilor și a investigațiilor efectuate de către polițiști, a fost identificată persoana în cauză, ca fiind un bărbat, de 39 de ani, din comuna Izvoarele, județul Giurgiu.
Pe baza probatoriului administrat, sub coordonarea procurorului din cadrul Parchetului de pe lângă Judecătoria Giurgiu, acesta a fost reținut, pentru 24 de ore.
Vineri, 29 martie, cetățeanul din Izvoarele va fi prezentat unității de parchet competente, cu propuneri procedurale.
(Jurnal)
Sursa: IPJ Giurgiu